CELEX: 62007TN0471
Language: lv
Date: 2007-12-21 00:00:00
Title: Lieta T-471/07: Prasība, kas celta 2007. gada 21. decembrī — Wella AG /ITSB ( TAME IT )

23.2.2008   
            
            
               LV
            
            
               Eiropas Savienības Oficiālais Vēstnesis
            
            
               C 51/54
            
         Prasība, kas celta 2007. gada 21. decembrī — Wella AG/ITSB (“TAME IT”)
   (Lieta T-471/07)
   (2008/C 51/98)
   Tiesvedības valoda — angļu
   Lietas dalībnieki
   
      Prasītāja: Wella AG, Darmstadt (Vācija) (pārstāvji — B. Klingberg un K. Sandberg, avocats)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   Prasītājas prasījumi:
   
               —
            
            
               atcelt Apelāciju otrās padomes 2007. gada 24. oktobra lēmumu lietā R 713/2007-2;
            
         
               —
            
            
               piespriest atbildētājam atlīdzināt tiesāšanās izdevumus, tostarp izdevumus, kas radušies apelācijas procesā ITSB.
            
         Pamati un galvenie argumenti
   
      Attiecīgā Kopienas preču zīme: starptautiska vārdiska preču zīme “TAME IT” attiecībā uz precēm, kas ietilpst 3. klasē (starptautiskā reģistrācija Nr. 879 186) — pieteikums par teritoriālās aizsardzības paplašināšanu Eiropas Kopienas teritorijā saskaņā ar Madrides protokolu
   
      Pārbaudītāja lēmums: atteikt, pamatojoties uz absolūta atteikuma pamatojumu, attiecībā uz visām pieprasītajām precēm
   
      Apelāciju padomes lēmums: apmierināt apelācijas sūdzību daļā un atļaut daļēji paplašināt starptautiskās reģistrācijas Nr. 879 186 teritoriālo aizsardzību Eiropas Kopienas teritorijā
   
      Izvirzītie pamati: Padomes Regulas Nr. 40/94 7. panta 1. punkta b) un c) apakšpunkta pārkāpums
   Prasītāja uzskata, ka Apelāciju padome balstīja savu lēmumu vienīgi uz attiecīgās preču zīmes teorētisko un filoloģisko izvērtējumu saistībā ar gramatikas normām, attiecīgās preču zīmes sastāvu un rakstību, kā arī struktūru un sintaksi, pilnībā neņemot vērā kopējo iespaidu, ko preču zīme rada uz vidusmēra patērētāju.